LV Eiropas Savienības Oficiālais Vēstnesis L 298/3

KOMISIJAS REGULA (EK) Nr. 1655/2004

(2004. gada 22. septembris),

ar ko paredz noteikumus pārejai no fakultatīvās modulācijas sistēmas, kas noteikta ar Padomes Regulas (EK) Nr. 1259/1999 4. pantu, uz obligāto modulācijas sistēmu, kuru noteica Padomes Regula (EK) Nr. 1782/2003

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā Padomes 2003. gada 29. septembra Regulu (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, un groza Regulas (EEK) Nr. 2019/93, (EK) Nr. 1452/2001, (EK) Nr. 1453/2001, (EK) Nr. 1454/2001, (EK) Nr. 1868/94, (EK) Nr. 1251/1999, (EK) Nr. 1254/1999, (EK) Nr. 1673/2000, (EEK) Nr. 2358/71 un (EK) Nr. 2529/2001 (1), un jo īpaši tās 155. pantu,

tā kā:

(1) No 2004. gada 1. maija Regulu (EK) Nr. 1782/2003 aizstāj ar Padomes Regulu (EK) Nr. 1259/1999 (2), dalībvalstis var turpināt pieteikties uz brīvprātīgo modulāciju, kuru līdz 2004. gada 31. decembrim nosaka Regulas (EK) Nr. 1259/1999 4. pants. Pieteikšanās obligātās modulācijas sistēmai, ko ievieš pēc jauna projekta, sākas 2005. gadā.

(2) Saskaņā ar Regulas (EK) Nr. 1782/2003 10. pantu obligātās modulācijas tarifs noteiktām dalībvalstīm sākotnēji būs zemāks nekā brīvprātīgās modulācijas tarifs, ko nosaka Regulas (EK) Nr. 1259/1999 4. pants. Tas varētu radīt deficītu pavadošo pasākumu finansējumā nacionālās vai lauku reģionālās attīstības programmās, kuras finansē ar papildu Kopienas atbalstu, kas šobrīd ir noteikts Regulas (EK) Nr. 1259/1999 5. panta 2. punktā.

(3) Tāpēc iesaistītajām dalībvalstīm jāļauj turpināt pieteikties brīvprātīgajai modulācijai pēc 2004. gada 31. decembra tik ilgi, cik tas nepieciešams, lai segtu finansiālās vajadzības, kas veidojas no pavadošajiem pasākumiem, kas apstiprināti pirms 2006. gada 1. janvāra.

(4) Pārejas noteikumi ir nepieciešami, lai sekmētu pāreju no brīvprātīgās uz obligāto modulāciju.

(5) Lai saskaņoti pārietu no viena programmas posma uz otru, līdz ceturtā finanšu gada beigām ir nepieciešams pagarināt laika limitus, kad iespējams piekļūt brīvprātīgajā modulācijā iegūtajām summām; līdz tam šīs summas tiek aizturētas. Tādēļ likumīgas skaidrības dēļ ir jālabo 1. panta 1. punkts Komisijas 2001. gada 17. maija Regulā (EK) Nr. 963/2001 par sīki izstrādātiem noteikumiem Padomes Regulas (EK) Nr. 1259/1999 piemērošanai attiecībā uz Kopienas papildu atbalstu un informācijas nodošanu Komisijai (3).

(6) Ņemot vērā labojumus Regulas (EK) Nr. 963/2001 1. panta 1. punktā, tāpat jālabo 6. pants Komisijas Regulā (EK) Nr. 296/96 (4) par dalībvalstu nosūtāmiem datiem un tādu ikmēneša izdevumu iegrāmatojumiem, kurus finansē Eiropas Lauksaimniecības virzības un garantiju fonda (ELVGF) Garantiju nodaļa, lai nodrošinātu pilnu šā panta izmantojumu attiecībā uz tiem līdzekļiem, kas rodas brīvprātīgajā modulācijā.

(7) Tādēļ atbilstoši ir jāmaina Regula (EK) Nr. 963/2001 un Regula (EK) Nr. 296/96.

(8) Lai nodrošinātu izsekojamību, katram daudzgadīgās darbības finansējuma avotam ir jāpaliek nemainīgam līdz šīs darbības beigām. Tomēr, ja brīvprātīgajā modulācijā iegūtie līdzekļi ir izlietoti, dalībvalstij ir jāatļauj finansēt vēl norisošās daudzgadīgās darbības no citiem fondiem.

(9) Lai nodrošinātu brīvprātīgajā modulācijā iegūto līdzekļu atbilstošu izlietošanu un uzraudzīšanu, dalībvalstīm ir jāuztur atsevišķs konts aizturētajiem līdzekļiem un to lietošanai atbilstoši Regulai (EK) Nr. 296/96.

(10) Šajā regulā noteiktie pasākumi ir saskaņā ar Tiešo maksājumu pārvaldības komitejas atzinumu,

IR PIEŅĒMUSI ŠO REGULU.

1. pants

1. Dalībvalstis, kuras ir noteikušas tiešo maksājumu samazinājumu, kā noteikts Regulas (EK) Nr. 1259/1999 4. pantā, papildu samazinājumam, kas noteikts Regulas (EK) Nr. 1782/2003 10. pantā, var piemērot papildu samazinājumu līdz katru gadu nosakāmajam līmenim, kas nepieciešams, lai nosegtu starpību starp pieejamajiem līdzekļiem, kas iegūti pēc līdzekļu samazinājuma, pamatojoties uz Regulas (EK) Nr. 1782/2003 10. pantu, un līdzekļiem, kas nepieciešami, lai finansētu pavadošos pasākumus, pamatojoties uz Padomes Regulu (EK) Nr. 1257/1999 (5), kurā ir apstiprināta Kopienas papildu atbalsta sadale un izlietošana līdz 2005. gada 31. decembrim.

2. Kopējais atbalsta samazinājums lauksaimniekam attiecībā uz noteiktu kalendāro gadu, kas izriet no pieteikuma uz 1. punktu, nedrīkst pārsniegt 20 % no kopējās summas, kas tiktu piešķirta lauksaimniekam, ņemot vērā iesaistīto kalendāro gadu, pamatojoties uz Regulas (EK) Nr. 1782/2003 šo punktu un 10. pantu.

3. 1. punktā minētie pavadošie pasākumi jānosaka Regulā (EK) Nr. 1257/1999 no 10. līdz 12. pantam (agra aiziešana pensijā), no 13. līdz 21. pantam (mazāk privileģēti reģioni un reģioni ar apkārtējās vides ierobežojumiem), no 21.a līdz 21.d pantam (lai atbilstu prasībām), no 22. līdz 24. pantam (lauksaimniecības vide un dzīvnieku apstākļu uzlabošana), no 24.a līdz 24.d pantam (pārtikas kvalitāte) un 31. pantā (apmežošana).

4. Papildu summas samazināšana, kas noteikta 1. punktā, var tikt izmantota reģionālā līmenī.

5. Noteikumus, kas izklāstīti Komisijas Regulas (EK) Nr. 817/2004 (6) 48. panta 2. punktā, piemēro mutatis mutandis uz to līdzekļu sadales un izlietošanas apstiprināšanu, kas aizturēti, pamatojoties uz 1. punktu.

2. pants

Neskarot Komisijas Regulas (EK) Nr. 796/2004 (7) 77. pantu, 1. pantā noteikto papildu līdzekļu samazinājuma apmēru jāaprēķina, pamatojoties uz tiešo maksājumu apmēriem, kurus fermeri ir pilnvaroti saņemt, pirms tie tiek izmantoti, pamatojoties uz Regulas (EK) Nr. 1782/2003 6. un 24. pantu, kā arī jebkura veida samazinājumus vai izņēmumus, vai šīs regulas I pielikumā izklāstīto palīdzības shēmu gadījumā, bet kuri nav izklāstīti šīs regulas III un IV sadaļā, turklāt pamatojoties uz īpašu likumdošanu.

3. pants

1. Summas, kas aizturētas saskaņā ar šīs regulas 1. pantu un Regulas (EK) Nr. 1259/1999 4. pantu, ir jāizlieto papildu Kopienas atbalsta apmaksai, vēlākais līdz ceturtā finanšu gada beigām; pamatojoties uz to, šajā laikā šīs summas tiek aizturētas.

2. Kopienas ieguldījuma procentuālais daudzums pasākumos, kas finansēti no aizturētajiem līdzekļiem, pamatojoties uz 1. pantu, ir tāds pats, kā tas, kas ir noteikts lauku attīstības programmu iesaistīto pasākumu dokumentos.

3. Pamatojoties uz šo regulu, daudzgadīgā darbība nedrīkst tikt pārmaiņus apmaksāta vienu gadu no Kopienas atbalsta, kas noteikts Regulas (EK) Nr. 817/2004 48. panta 1. punkta a) apakšpunktā, bet citu gadu no līdzekļiem, kas iegūti no papildu līdzekļu samazināšanas.

Tomēr, ja no līdzekļu samazināšanas iegūtā nauda, pamatojoties uz šo regulu, ir izsīkusi, dalībvalsts var finansēt daudzgadīgo darbību līdz tās beigu termiņam, pamatojoties uz Eiropas Lauksaimniecības virzības un garantiju fonda (ELVGF) Garantiju nodaļu saskaņā ar Regulu (EK) Nr. 1257/1999.

4. pants

Noteikumus, kas izklāstīti Regulas (EK) Nr. 296/96 2. un 3. panta 6.a punkta b) apakšpunktā, piemēro mutatis mutandis attiecībā uz aizturēto līdzekļu uzskaiti un izdevumiem, kas rodas saistībā ar šo regulu.

5. pants

Dalībvalstis katru gadu līdz 30. septembrim iesniedz Komisijai jaunāko informāciju par līdzekļu sadali, kas aizturēti, pamatojoties uz 1. pantu, pievienojot paziņojumu par izdevumiem, kas minēti Regulas (EK) Nr. 817/2004 55. pantā.

6. pants

Regulas (EK) Nr. 963/2001 1. panta 1. punktu aizstāj ar šādu tekstu:

“1. Summas, kas aizturētas saskaņā ar Regulas (EK) Nr. 1259/1999 3. panta 2. punktu, izmanto Kopienas papildu atbalsta apmaksai, ko nosaka šīs regulas 5. panta 2. punkts, vēlākais trešā finanšu gada beigās, kurš seko tam gadam, kura laikā šīs summas tiek aizturētas.”.

7. pants

Regulas (EK) Nr. 296/96 6. pantu aizstāj ar šādu tekstu:

“6. pants Līdzekļi, kas aizturēti saistībā ar Regulas (EK) Nr. 1259/1999 3. un 4. pantu vai Komisijas Regulas (EK) Nr. 1655/2004 (8) 1. pantu, un iēspejamie procenti, kas tādēļ nav samaksāti pēc Regulas (EK) Nr. 963/2001 1. panta vai Regulas (EK) Nr. 1655/2004 3. panta 1. punkta, ir jāatskaita no tiem avansiem, kas ir attiecināmi uz iesaistītā finanšu gada oktobra izdevumiem.

8. pants

Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

Regulu piemēro no 2005. gada 1. janvāra. Tomēr 3. panta 1. punktu un 6. pantu piemēro no 2004. gada 15. oktobra.

Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 22. septembrī Komisijas vārdā — Komisijas loceklis Franz FISCHLER

(1) OV L 270, 21.10.2003., 1. lpp. Regulā jaunākie grozījumi izdarīti ar Regulu (EK) Nr. 864/2004 (OV L 161, 30.4.2004., 48. lpp.).

(2) OV L 160, 26.6.1999., 113. lpp. Regulā jaunākie grozījumi izdarīti ar Regulu (EK) Nr. 41/2004 (OV L 6, 10.1.2004., 19. lpp.).

(3) OV L 136, 18.5.2001., 4. lpp.

(4) OV L 39, 17.2.1996., 5. lpp. Regulā jaunākie grozījumi izdarīti ar Regulu (EK) Nr. 2035/2003 (OV L 302, 20.11.2003., 6. lpp.).

(5) OV L 160, 26.6.1999., 80. lpp. Regulā jaunākie grozījumi izdarīti ar Regulu (EK) Nr. 583/2004 (OV L 91, 30.3.2004., 1. lpp.).

(6) OV L 153, 30.4.2004., 30. lpp.

(7) OV L 141, 30.4.2004., 18. lpp.

(8) OV L 298, 23.9.2004., 3. lpp.”.